Norske Intelligenssedler, 1809-01-10
Bekjendtgjørelse og Efterlysning: Natten til Nyaarsdag, imellem den 31te sidstleden og 1ste dennes, er paa Giestgivergaarden Saxebøl i Hobbel Sogn i Mosse Fogderie, begaaet Mord paa fire Personer, paa en saa skrækkelig og grusom Maade, at ikkun Øievidnerne derom kan gjøre sig den rigtige Forestilling. Om disse skrækkelige Mord indløb til Jurisdictionen Anmeldelse Nyaarsdags Eftermiddag, den 1ste dennes, Klokken 3 1/2 Slet, fra Lensmand Sammelsen i Hobbel Sogn. Efter at den fornødne Anmeldelse herom samme Dag af undertegnede til Amtet var skeet, blev og foranførte Tildragelse strax overalt i Mosse Fogderie ved Bekjendtgjørelser foranstaltet og Stikbreve udsendte for at paagribe alle mistænkelige antreffende Personer. Dagen efter, den 2den dennes, begav jeg mig til Gaarden Saxebøl, for, under det af Jurisdiction samme Dag foretagne Forhør, og den ved Amtet reqvirerede Obductionsforretning, om muligt at blive bragt paa Spor om Gierningsmændene til denne afskyelige Handling. Ved min Ankomst til Stedet forefandt jeg i den saakaldede Dagligstue Manden i Huset, Johannes Jensen, med Overdelen af Legemet ligge udaf Sengen med Ansigtet imod Gulvet, som var tilfrosset i en Blodstrøm. J et lidet Kammer indenfor Kjøkkenet forefandtes begge Tjenestedrengene paa Gaarden, Lars Arvesen og Jens Svendsen, dræbte i Sengen, og i en anden Seng, øverst i Værelset, Pigen Karen Olsdatter, ligeledes dræbt. Ved Undersøgelsen under den anstillede Obductionsforretning blev det befundet, at Mordet paa fornævnte fire Personer var skeet med en smal Øxe. Dødshuggene, som alle vare skeet med et og samme Slags Jnstrument, vare anbragte paa de Myrdede paa Halsen og Hovedet, hvoraf de trende dræbte Mennesker havde faaet flere Øxehug, men der mod en af Tjenestdrengene ikkun et Hug bag venstre Øre. J Dagligstuen, hvor den myrdede Johannes Jensen laae i sit Blod, fandtes, ved Fødderne af Sengen, et jernbeslagen Pengeskrin, opbrækket, hvorudi vel forefandtes endeel Kobberpenge, men af Bancosedler ingen; lad være man vil paastaae, at den dræbte Johannes Jensen skal have havt i sit Værge 300 Rdlr.; ligeledes fandtes Chatollet aabnet, dog ei opbrækket. Af Mandens (nemlig den Dræbtes) Klæder, savnes følgende: a) en luslidt Cavai, af Calmuktøi, af Couleur skiden grøn guul og falmet, med 2de nedhængende Kraver, og en staaende Halskrave, og da den Dræbte nogle Dage tilforn havde kjørt Hø, skal der i Luen vedhænge endeel Høfrø, eller saakaldet Hømo; b) et Par mørkeblaa stribede Cassimirs Pantalons; e) en Liv- eller Frakkekjole, af Couleur mørk staalgraa, næsten sort, med 2de Rader hvide Perlemorsknapper, samt paa denne Kjole, eller Frakke anbragt paa Brystet 2de Skraalommer med en Knap af samme Tøi som Kjolen; d) et Par Halvstøvler med Fløiels Kant, halvsaalede, videre savnes af den Dræbtes Tilhørende: 2de Meerskums Tobakspiber med Sølvbeslag, samt guul og rød Cammeelgarns Piberør, paa den største Pibe befandtes paa Laaget de 2de Bogstaver J. J. anbragt, ligesom og dette Laag var noget bulede, fremdeles savnes endeel Sølv Spiseskeer, samt en Fiskeskee og et Sølv Støb eller Bæger, hvoraf de 3de Skeer skal være mærkede med Bogstaverne O. H. S. M. J. H.D. N. 1736, og en Dito formodentlig mærket K. J. D.; paa det øvrige Sølvtøi kunde intet Mærke opgives, efterdi alle Husets Folk, som kjendte det, om dette og det mere, kunde give nogen Oplysning, befandtes at være myrdede. Ved den af mig anstillede Undersøgelse i Huset befandtes ikke Jndbrud at være seet enten igjennem Dør eller Vindue, derimod er der al Sandsynlighed for at en af Morderne har samme Nat lagt i samme Værelse som Johannes Jensen, da man fandt paa en Bænk bag Kakkelovnen Sengeklæder liggende, der gav Tegn til Leie af et Menneske. Denne gruelige Handling, hvorved Menneskeheden maa gyse, og den offentlige Sikkerhed, sat i vove, i Tilfælde af at man skulle være uheldigen ei at faae Gierningsmændene opdagede, bekjendtgjøres herved offentligen, for om muligt at kunde derved føie nogenlunde Oplysning i en Sag, hvorved Justitien nu paa 5te Dag med anstrængede Bestræbelser forgiæves har arbeidet. Og ligesom alle Authoriteter tjenstligst anmodes i ethvert District at foranstalte foranførte bekjendtgjordt, og Angieldende paagrebne naar antreffes, som maatte befindes mistænkelige ved at være i Besiddelse af foranførte bortrøvede, saaledes anmodes alle og enhver at ville være opmærksom paa enhver mistænkelig Person, og i Tilfælde at der kunde gives noget Spor til Veiledning og videre Oplysning, da samme strax at anmelde for deres Øvrighed. Lad være undertegnede bør staae i den faste Overbeviisning, at Enhver som har nogenlunde Folelse af Menneskehed, og indseer hvor vigtigt det er for den offentlige Sikkerhed, vil uden Frygt og Skye ei allene anmelde alt hvad de maatte have Kundskab om oftnævnte grusomme Handlinger, men endog bestræbe sig for at gaae Justitien tilhaande i denne Sag, saa, da Erfarenhed har lært mig, at der dog iblandt den mindre cultiverede Borgerclasse ofte befindes de, som deels af utidig Frygt, deels af en uforsvarlig, ja i et Tilfælde som dette, lovstridig Medlidenhed, lægger Dølgsmaal paa Sandheden, har jeg anseet det for passende, til Opmuntring for saadanne svage Mennesker, at udsætte en Præmie af 100 Rdlr. for den eller de som enten paagriber Gierningsmændene for disse gruelige Mord, eller og kan opgive sikkre Data og anvise Mordernes Opholdsted, hvilket i Tilfælde af det maatte være udenfor Mosse Fogderies Jurisdiction, da til deres Øvrighed strax maatte foranstaltes anmeldt, saa at Paagribel. sen derefter kan sættes iværk. Radich, Moss den 6te Januar 1809. Foged over Mosse Fogderie.